Downloaded from YTS.MX
OVAJ SE FILM TEMELJI NA STVARNIM DOGAĐAJIMA
Official YIFY movies site: YTS.MX
U ŽIVOTU ALBERTA EINSTEINA.
SVE SU DOSLOVNI CITATI,
IZGOVORENI ILI NAPISANI ZA NJEGOVA ŽIVOTA.
PRINCETON, NEW JERSEY, 1955.
Prva atomska bomba najavila je svitanje novoga doba.
Jednim je potezom istrijebljeno 70 000 muškaraca, žena i djece
u japanskom gradu Hirošimi.
Otad je taj znameniti događaj sve češći predmet preispitivanja.
Je li bomba bila previsoka cijena za mi...
Fizičare uključene u stvaranje najimpresivnijega
i najopasnijega oružja ikad
muči jednak osjećaj odgovornosti,
da ne kažem krivnje.
Dr. Albert Einstein, jedan od najboljih svjetskih znanstvenika.
Znanstvena zvijezda koja uz genijalne jednadžbe ponekad iznjedri
i političke kontroverze.
Prozvan ocem atomskoga doba,
njegova teorija relativnosti slavni je doprinos ljudskom znanju.
ATOMSKA ENERGIJA
Tajne atoma otključao je genije Albert Einstein,
koji je definirao odnos između materije i energije.
E = mc2.
Da sam znao da Nijemci neće uspjeti proizvesti atomsku bombu,
ne bih se uključio u otvaranje te Pandorine kutije.
EINSTEIN I BOMBA
Sieg Heil!
1933. GODINA
DVANAEST GODINA PRIJE
BACANJA ATOMSKE BOMBE NA HIROŠIMU
HITLEROVI NACISTI PREUZIMAJU VLAST
I POČINJE PROGON ŽIDOVA.
U ŽIVOTNOJ OPASNOSTI,
EINSTEIN JE PRISILJEN POBJEĆI IZ NJEMAČKE.
NORFOLK, ENGLESKA
Mir u sabornici! Prvo čitanje prijedloga zakona
o davanju državljanstva Židovima
koji žive izvan britanskoga imperija.
Zapovjednik Locker-Lampson.
Hvala.
Ja nisam Židov...
DONJI DOM PARLAMENTA 26. SRPNJA 1933.
...no nadam se da ne moram biti Židov
da bih mrzio tiraniju bilo gdje u svijetu.
Njemačka je probrala svoju kulturnu kremu
i ugnjetava je.
Okrenula je leđa čak i svojem najslavnijem građaninu,
Einsteinu.
Seljačine i lihvari Europe opustošili su njegov dom.
Ukrali su mu čak i violinu.
Danas Einstein nema dom.
Morao se upisati u englesku knjigu gostiju.
Na mjestu za adresu napisao je...
„Bez adrese.”
Stigli smo, profesore.
Dobro došli u Roughton Heath.
Nije li divno?
Idemo vas smjestiti.
PRIVATNI POSJED PARLAMENTARCA LOCKER-LAMPSONA
Znam da ne priliči tako važnu čovjeku,
ali u okolnostima u kojima se nalazite...
Smatram da je jednostavan i neupadljiv život
najbolji za tijelo i um.
Slažem se.
Najviše volim šator na livadi,
jednostavan obrok, čašu piva
i ugodno društvo... prijatelja.
Za vas.
Umjesto one koju vam je Hun ukrao.
Ostavljam vas da se smjestite.
U Njemačkoj trenutno vlada
stanje psihičkih tegoba u narodu.
Hitler je na ulici i u krčmama pokupio ljudski talog
i okupio ga oko sebe.
Najgori izdanak mentaliteta krda,
vojska, koje se gnušam.
Njemački fašizam posebice je nasilan
protiv moje židovske braće.
OPREZ ŽIDOVI
NAJVEĆA SVINJA U GRADU
ŽIDOVI BJEŽE IZ NJEMAČKE
Naši prijatelji u Njemačkoj ne moraju se angažirati u moju zaštitu.
Štoviše, takvo bi ih djelovanje nepotrebno ugrozilo.
„JA SAM PROGNANIK”, KAŽE EINSTEIN
Još vam ne znam reći hoće li Engleska postati mojim domom.
Kako je?
Očekivano.
Sirotan je izgubio sve. Dom, novac...
Čujem da nacisti nude 20 000 maraka za njegovu glavu.
Nisam imao pojma da je moja glava toliko vrijedna.
Uvjeravam vas, profesore,
ovdje ste potpuno sigurni od duge ruke fašizma.
Ovo je Barbara Goodall.
Zdravo, profesore.
- I Margery Howard. - Zdravo, profesore.
Drago mi je.
Dame su vaši tjelohranitelji.
Ako vam se bilo koja neovlaštena osoba približi, vjerujte mi...
Ne gine im čahura ili dvije sačme.
Žao mi je, znam da niste pobornik oružja,
ali opreza nikad dosta.
Nadam se da razumijete.
Sjajno.
Dobro ga čuvajte. Uzdam se u vas, dame.
Međutim, najvrednija stvar na ovom svijetu
vlastiti je narod.
A mi želimo voditi te ljude
i boriti se za njih.
I nikad posustajati, nikad klonuti, nikad očajavati.
Dokle imam izbora,
živjet ću samo u državi u kojoj vladaju građanske slobode,
tolerancija i jednakost svih građana pred zakonom.
Ovi uvjeti trenutno ne postoje u Njemačkoj.
Ovo leglo bolesti uskoro će postati prijetnja za ostatak svijeta.
Imamo jedan cilj
i fanatično i nemilosrdno ćemo ga slijediti do groba.
Sieg Heil!
Kao pacifist, ne mogu ostati u Njemačkoj.
Nisam samo pacifist, već militantni pacifist.
Spreman sam se boriti za mir.
Ovamo me pozvao moj dobri prijatelj.
Mogu u miru rješavati svoje matematičke zadatke.
Sve što želim je mir,
a ima li mirnijega utočišta
od ovoga u Engleskoj?
Nitko neće znati gdje sam.
Doista!
Hoćemo li se fotografirati?
EINSTEINOVO TAJNO SKROVIŠTE NA ISTOČNOJ OBALI
„SVE ŠTO ŽELIM JE MIR”
EINSTEINOV ENGLESKI DOM
Dnevnik The Observera, 17. rujna 1933.
Engleska nije dobro mjesto za skrivanje.
Dr. Einstein bježi od nacističkoga progona,
a njegova je koliba objavljena u tiskovinama
s naznakama lokacije,
a vijeće grada Cromera razmišlja o objavljivanju točne adrese.
Pretpostavljam da Njemačka neće reagirati na to.
Kad ste počeli promišljati o vremenu, svemiru i tim stvarima?
Kad sam imao četiri ili pet godina,
otac mi je pokazao kompas.
To je iskustvo ostavilo dubok i trajan dojam.
Činjenica da se ova igla ponaša prema strogim pravilima.
Iza toga mora se skrivati nešto dotad neotkriveno.
S četiri ili pet godina, ja si nisam znala zavezati vezice.
Nema ljepšega iskustva
od nečega tajanstvenoga.
1933. GODINA
1895. GODINA
Još se sjećam svojih prvih dječačkih apstraktnih eksperimenata
koji su izravno utjecali na teoriju relativnosti.
Što kad bi netko potrčao za zrakom svjetlosti?
Kad bi potrčao dovoljno brzo,
ne bi li se zapravo prestao kretati?
Naravno, to je nemoguće.
Mora da su vas učitelji obožavali.
„Nikad neće biti ništa od tebe, Einsteine.
Iznimno si pametan dječak, ali imaš veliku manu.
Ništa ti se ne smije reći.
Sama tvoja prisutnost narušava mi autoritet u učionici.”
Učitelji su razmišljali poput narednika za obuku.
Zato je u meni raslo nepovjerenje prema autoritetu.
Stav koji me nikad nije napustio.
Samo ljudi koji su slobodni,
koji posežu za inovativnošću i intelektualnim radom,
čine život vrijednim življenja.
Golemi je svijet pred nama
poput nevjerojatne, vječne zagonetke.
Počeo sam vjerovati da se priroda može shvatiti
kao relativno jednostavna matematička struktura.
U glavi mi se rodila oluja.
Einsteinova slavna teorija relativnosti.
Dva tornja istodobno bljeskaju
pilotu balona i čovjeku na tlu.
Promatrač na tlu kaže da su signali odašiljani istodobno s oba tornja.
Svjetlosne zrake s oba tornja iste su duljine.
No balon se kreće, pa jednom signalu treba više vremena da stigne do njega,
stoga pilot tvrdi da jedan toranj odašilje sa zakašnjenjem.
Moje je rješenje povezano s konceptom vremena.
Dva promatrača koja se kreću različitom brzinom
različito doživljavaju i vrijeme.
Vrijeme se ne može apsolutno definirati.
Vrijeme je relativno. Rasteže se i skuplja.
Ili, našim zemaljskim jezikom,
jedan sat kod nas može biti stoljeće na drugom planetu.
I obrnuto.
Nigdje se ne čuje otkucavanje vremena.
Prošlost, sadašnjost i budućnost samo su iluzija.
No sinula mi je još jedna posljedica.
Prema teoriji relativnosti,
ne postoji suštinska razlika između mase i energije.
Energija je jednaka
masi pomnoženoj s brzinom svjetlosti na kvadrat.
Dakle, mala količina mase
može se pretvoriti u mnogo energije.
1919. GODINA
Igrom sudbine naišao sam na nekoliko dobrih zamisli
nakon godina grozničavoga rada.
G. Einstein.
EINSTEIN DOKAZAO POSTOJANJE ATOMA
Einstein!
EINSTEIN OTKRIO OD ČEGA SE SASTOJI SVJETLOST!
EINSTEIN DOKAZAO DA ZVIJEZDE SAVIJAJU SVJETLOST
Profesore Einstein.
Profesore.
Profesore Einstein.
Times of London.
Pokrenuli ste revoluciju u znanosti i odbacili njutnovske zamisli.
New York Times. Naš naslov: „Nebeska svjetlost slomljena!”
„Znanstvenici se uskomešali!”
„Trijumf Einsteinove teorije!” Kako se osjećate?
Moje su sposobnosti nadasve precijenjene.
Možete li objasniti svoju teoriju običnom čovjeku,
možda čak i ženi, iz naroda?
Sat vremena na klupici s lijepom djevojkom prođe kao minuta,
ali minuta sjedenja na vrućoj peći čini se kao sat.
To je relativnost.
Vrlo duhovito. Zaista.
Kao što je čovjek iz bajke sve što dodirne pretvarao u zlato,
tako sam ja sve pretvarao u medijsku pompu.
TRIJUMF EINSTEINOVE TEORIJE
JEDNO OD NAJVEĆIH LJUDSKIH POSTIGNUĆA
Kao kaznu za prijezir prema autoritetu,
sudbina je i mene učinila autoritetom.
1919. GODINA
1933. GODINA
Pokazalo se da inercija sustava
ovisi o njegovom energetskom sadržaju,
što dovodi do zaključka da je inertna masa zapravo latentna energija.
Masa i energija različiti su izrazi iste stvari.
Dakle, mala količina mase
može se pretvoriti u veliku količinu energije.
Oprostite, profesore, ali...
tvrdite da je moguće nekako osloboditi tu energiju?
Znanosti na sadašnjoj razini
to je gotovo nemoguće.
To bi bilo poput lova na ptice po mraku
u zemlji u kojoj ima jako malo ptica.
Svejedno, oslobađanje energije u tolikim razmjerima zvuči zabrinjavajuće.
Briga za sudbinu čovječanstva uvijek mora biti na prvom mjestu
kako bi tvorevine našega uma bile blagoslov, a ne prokletstvo.
Spustite oružje, dame!
Očekujem nekoga. Prijatelja, ne neprijatelja.
Uživat ćete u susretu s ovim gospodinom.
Razgovaraš li češće s profesorom?
Uglavnom slušam.
Podrobnije nam je objašnjavao teoriju relativnosti.
I?
Sigurna sam da je on razumije.
Epstein.
Ne. Einstein.
Profesore, ovo je Jacob Epstein. Kipar.
Profesore, jako me zanima vaša glava.
Čujem da niste baš popularni u Njemačkoj.
Pročitao sam da je stotinu nacističkih profesora odbacilo vaše teorije.
Da sam pogriješio, jedan bi profesor bio sasvim dovoljan.
Mislio sam da sam fizičar.
Nisam se smatrao nearijevcem
dok mi Hitler to nije osvijestio.
1920. GODINA
DVIJE GODINE NAKON PORAZA U PRVOM SVJETSKOM RATU
NJEMAČKA JE U PREVIRANJIMA
ADOLF HITLER OBRAĆA SE NJEMAČKOJ RADNIČKOJ STRANCI
SA SVOJIM PLANOM OD 25 TOČAKA
Samo oni njemačke krvi, bez obzira na vjeru, pripadaju naciji.
Nenjemačku imigraciju treba spriječiti.
Nijedan Židov ne može pripadati naciji.
Čelnici stranke obećavaju da će neumorno raditi
i dati život bude li trebalo kako bi ovaj program pretočili u djelo.
ŠEST MJESECI POSLIJE 24. KOLOVOZA 1920. GODINE
OSNIVAČKA SKUPŠTINA DRUŠTVA ZA OČUVANJE ČISTE ZNANOSTI
Trenutačno svaki kočijaš i konobar raspravlja
o ispravnosti teorije relativnosti.
Evo još jedne primjene načela relativnosti
na zadovoljstvo čitatelja.
Danas vas u Njemačkoj opisuju kao „njemačkog učenjaka”
a u Engleskoj kao „švicarskog Židova”.
Ako mi sudbina ikad namijeni omraženost,
za Nijemce ću postati „švicarski Židov”,
a za Engleze „njemački učenjak”.
„Ovo je okupljanje organiziralo 'Radničko društvo njemačkih znanstvenika
za očuvanje čiste znanosti'.”
Njihova uvjerenja određuje politička stranka kojoj pripadaju.
„Prvi je govornik Paul Weyland.”
Naša je večerašnja tema
kako zaštititi njemački narod
od obmane priznatih znanstvenika
koji uvode metež u svijet znanosti
svojim nedorečenim stavovima.
Ne doima se kao nekakav stručnjak.
Doktor? Inženjer? Političar?
Predstavljamo zapažanja o Einsteinovoj teoriji relativnosti
i načinu njezina uvođenja.
Rijetkost je u svijetu znanosti
da se postulati znanstvenoga sustava
promiču ovako ekstravagantno kao opće načelo relativnosti,
a koje je, kad se pobliže promotri, u velikoj mjeri nedovoljno dokazano.
Einstein je pokrenuo komercijalno širenje svoje teorije i imena.
Ukratko,
Einsteinova teorija relativnosti nije ništa doli znanstveni dadaizam.
To je proizvod doba intelektualne zbunjenosti,
a k tome i plagijat.
Štoviše, to je obmana
koju promovira klika njegovih akademskih pristaša.
Sve je to posljedica intelektualnog
i moralnog propadanja njemačkog društva,
koje određeni tisak iskorištava i podupire.
EINSTEIN JE ODGOVORIO U ČLANKU NEKOLIKO DANA POSLIJE
Moj odgovor kompaniji Antiteorija relativnosti d.o.o.
Imam razloga vjerovati
da ovaj pothvat
nije motiviran težnjom za istinom.
Da sam njemački nacionalist,
ukrašen svastikom ili ne,
a ne Židov liberalne međunarodne orijentacije...
Nisam ni njemački državljanin
niti vjerujem u židovsku vjeru.
Ali ja sam Židov
i drago mi je što pripadam židovskom narodu.
Profesore,
možete li ugasiti lulu?
Radije bih promatrao pojedinca
u magli i polutami nego na svjetlu.
Jedva vas vidim kroz dim.
Gospodo.
Hoćemo li?
Netko vas treba, profesore.
Walter Adams.
Trebali biste ga saslušati.
Profesore, ovdje sam u ulozi tajnika
Društva za pomoć akademicima.
Osnovani smo ove godine s isključivim ciljem
pomoći akademicima koji možda trebaju pobjeći iz Njemačke
u svjetlu trenutnih groznih okolnosti za Židove ondje.
U Njemačkoj me prikazuju kao zlo čudovište,
Zaplijenili su mi sav novac.
Da, žao mi je.
Profesore, organiziramo okupljanje za akademske izbjeglice
i zanima nas biste li govorili?
G. Adams,
kad bih se pojavio u javnosti
osuđujući njemačku vladu,
to bi imalo zastrašujuće posljedice za njemačke Židove.
Da, možda.
No okolnosti su već zastrašujuće za njih, i bez vaše intervencije.
Vi ste najcjenjeniji fizičar našega doba.
Vaš će glas odjeknuti svijetom
i prokazati razmjere čistke židovske akademske zajednice u Njemačkoj.
Vjerujte mi, to je skromno okupljanje s tek nekolicinom poznatih govornika.
Biste li barem razmislili?
Malo je Nijemaca shvatilo kakva su prijetnja Hitler i nacisti.
Neuspjeli pokušaj puča učvrstio je njihovu predodžbu
nebitne vojske političkih autsajdera.
Ipak, nakon Prvog svjetskog rata,
Hitler je uvjerio mnoge razočarane vojnike
da se pridruže stranci i ponesu Hitlera do vlasti.
Čovječanstvo pati u Njemačkoj.
Ovaj val nacionalizma teška je bolest.
Dovoljna je najmanja provokacija,
a ponekad ni to,
da se on pretvori u šovinizam.
UBOJICE
ISPALILI ŠEST HITACA
MINISTAR UBIJEN U VOZILU
WALTER RATHENAU, ISTAKNUTI ŽIDOVSKI DRŽAVNIK
I NJEMAČKI MINISTAR VANJSKIH POSLOVA
UBIJEN JE OD STRANE NACIONALISTA
Rathenauu sam bio zahvalan
na nadi i utjesi mi je pružio tijekom sumorne situacije u Europi.
Bio je prva žrtva nacističke propagande.
Profesore, samo nekoliko pitanja. Govori se da se ne vraćate u Njemačku.
S obzirom na stav velikoga broja obrazovanih Nijemaca prema Židovima,
savjetovali su me da ne istupam javno u Njemačkoj
jer sam navodno u skupini ljudi
na meti nacionalističkih ubojica.
Ali poričete da bježite iz Njemačke?
Idem u Japan jer to znači 12 tjedana mira na otvorenom moru.
Veselim se što ću nestati na šest mjeseci.
Putovanje je divno,
iako je Japan prilično iscrpljujuć.
EINSTEIN PREDAVAO O TEORIJI
Već sam održao 13 predavanja ovdje
i fotografirao se 10 000 puta.
Nitko ne zaslužuje ovakav doček.
Očaravajuća šetnja obalom.
Poslijepodne, odlazak na planinski vrh.
PREFEKTURA HIROŠIMA
U Berlinu i diljem Njemačke ljudi gladuju,
u nedostatku najnužnijih potrepština.
Nezaposlenost i rastuća inflacija približavaju zemlju rubu propasti.
Novac ne znači gotovo ništa.
Pola kilograma jabuka stoji 300 milijardi maraka,
a vrijednost marke nastavlja sa strmoglavim padom.
Srednja je klasa uništena.
Narodna banka radi prekovremeno
tiskajući sve više novca kojim možete kupiti sve manje i manje.
Nacistički redovi sve su brojniji
mladićima bez posla i perspektive koje hrane obećanjima o moći i zlatu.
1927. GODINA
Berlinski pristaše nacista jučer su se u Nürnbergu pridružili
skupini od 12 000, većinom Bavaraca, koja je marširala pred slavnim Hitlerom.
1930. GODINA
Svjetskoga putnika Einsteina u New Yorku je dočekala gomila novinara.
Najslavniji njemački znanstvenik
u najslavnijem gradu na svijetu.
Oduševljen sam.
Novinari su postavljali iznimno isprazna pitanja,
a ja sam odgovarao otrcanim šalama.
Što mislite o prohibiciji, profesore?
Ne pijem, pa mi je svejedno.
Izborni je dan u Njemačkoj.
Hitlerov sve bolji rezultat zapanjuje svijet.
Naciste podržava šest milijuna Nijemaca,
čineći ih drugom najjačom strankom u Reichstagu.
Može li itko zaustaviti marš samoprozvanoga Führera?
Profesor Einstein uozbiljio se i gotovo ražestio
na pitanje o izbornom uspjehu nacista.
FAŠISTI DRASTIČNO NARASLI
„Ne volim lik g. Hitlera”, rekao je.
„Hitler živi od praznoga želuca Njemačke.
„Čim se gospodarski uvjeti u Njemačkoj poprave,
nestat će sa scene.”
Osim ove izjave, Einstein nije htio govoriti o politici.
Sukob i mržnju među ljudima
potpiruju određene zainteresirane strane.
To je mala međunarodna klika bez korijena
koja okreće ljude jedne protiv drugih.
Oni su jedini koji se mogu smatrati međunarodnim elementima
jer posluju posvuda.
Einstein!
Puke riječi pacifista ništa ne postižu.
Moraju djelovati.
Potrebna su djela.
Kad bi samo dva posto regrutiranih
izjavilo da se protive ratu i odbilo se boriti,
vlade bi bile nemoćne.
Više od milijun Židova diljem SAD-a
pridružit će se prosvjedima protiv progona Židova u Njemačkoj
koji provodi Hitlerova vlada.
1933. GODINA
„Smeđe košulje” trijumfalno marširaju
jer Adolf Hitler napokon vlada Njemačkom.
Mnoštvo se okupilo kad je objavljeno da je Hitler prihvatio zapovjedništvo.
Što sad,
kad 50 milijuna Nijemaca priseže vjernost Hitlerovoj zastavi,
poznatoj svastici?
Večeras pozivam naše ljude
da svaki sat
svakoga dana
misle samo na Njemačku, Rajh,
i naš njemački narod,
njemačkoga čovjeka.
Sieg Heil!
U Pasadeni, g. i gđa Einstein oprostili su se od prijatelja.
Profesor je veći dio desetljeća proveo putujući svijetom.
No Njemačka u koju se vraća daleko je od one koju je napustio.
Njome sad vlada Herr Hitler.
Njemačka je noću postajala zemlja pakosti.
Ono u što ne vjeruješ mora biti uništeno.
U spaljivanju,
sloboda, tolerancija i blagost
nestali iz zemlje.
Nijemci i Njemice.
Dobu preuveličanoga židovskoga intelektualizma
došao je kraj.
Putovanje para Einstein naprasno je prekinula vijest
da je njihov ljetnikovac opljačkan.
Moj je ljetnikovac često bio
počašćen nazočnošću raznih gostiju.
Uvijek su bili dobrodošli.
Nitko nije imao razloga provaljivati.
To je djelo bijesne rulje u sklopu nacističke milicije.
Mislim da je vrlo moguće da će se politički cirkus kod kuće
nastaviti još neko vrijeme
i da se neću vratiti.
Kako razmišlja novi njemački diktator?
Je li Hitlerov plan i dalje držati Njemačku
pod nacionalsocijalističkom vladavinom
ili namjerava obnoviti nekakav privid monarhije
sa sobom kao sivom eminencijom?
Kakvi god bili Hitlerovi planovi,
sigurno je da u njima
glavnu ulogu može imati samo on.
Evo profesorove fotografije.
„Slavljen od strane židovskoga tiska
i naivnih Nijemaca.”
„Iskazao je zahvalnost odvratnom propagandom protiv Adolfa Hitlera.”
Ispod toga piše...
Piše...
„Još nije obješen.”
Kao mladić,
u životu sam želio samo sjediti negdje u kutu, u miru,
i raditi svoj posao bez privlačenja pozornosti.
A pogledajte što sam postao.
Žao mi je, profesore.
Ne mogu razumjeti pasivnost čitavoga civiliziranoga svijeta
prema ovom modernom barbarstvu.
Zar svijet ne vidi da Hitler želi rat?
Čini se da ne vidi.
Sigurno vam je teško.
Mislim, kao predanom pacifistu.
Da, ali ne moram vam reći da sam bezuvjetni antifašist.
Njemačko je stanovništvo zatrovano nacionalizmom
i pripremljeno za rat.
Prezirem sve vojske.
I bilo kakvo nasilje.
No čvrsto vjerujem da u ovakvoj konstelaciji
organiziranoj sili može se suprotstaviti samo organizirana sila.
Nema drugoga načina.
Svijet je u većoj opasnosti od onih koji toleriraju ili potiču zlo
nego od onih koji ga čine.
Šutnja bi mi bila jednaka tihom odobravanju.
„Einstein će govoriti.” Stop.
„Zaboravite 'skromno okupljanje'.
Želite prikupiti novac za njemačke Židove?”
Stop.
„Lokaciju prepustite meni.” Stop.
Već sam rezervirao veću dvoranu.
Zbilja?
Najveću.
Locker-Lampson. Stop.
Za Waltera Adamsa. Žurno.
Drugi listopada 1933. godine.
Uvodnik Daily Maila. London.
NEPROMIŠLJENO UPLITANJE
U Albert Hallu trebalo bi se održati masovno okupljanje
u svrhu prikupljanja sredstava za prognanike iz Njemačke.
Međutim, svugdje će se na to gledati
kao na prosvjed protiv Hitlerova režima
i nacističke politike.
Suosjećamo s njemačkim Židovima,
ali njihov položaj neće se poboljšati kritiziranjem nacista u Albert Hallu.
Usuđujemo se reći dr. Einsteinu
da bi bilo mudro prekinuti ovu nerazboritu agitaciju
u ovoj zemlji protiv nacističkoga režima.
ROYAL ALBERT HALL 3. LISTOPADA 1933.
ZNANOST I CIVILIZACIJA
Prije svega, moja zahvalnost
kao čovjeka...
kao dobronamjernoga Europljanina...
kao Židova.
Upravo sam razgovarao s g. Adamsom.
Sve su ulaznice prodane.
Deset tisuća ljudi.
Govor je spreman?
Ponosim se vama.
Auto vas čeka kad budete spremni.
3. LISTOPADA 1933. ROYAL ALBERT HALL, LONDON
Dame i gospodo, profesor Einstein.
Drago mi je što ste mi pružili priliku...
Priliku...
„Drago mi je što ste mi pružili priliku...
...da vam izrazim
svoju duboku zahvalnost kao čovjeka
kao dobronamjernoga Europljanina i kao Židova.
„Ne može biti moja zadaća
suditi o ponašanju nacije
koja me godinama ubrajala među svoje građane.
Možda je uzaludno
uopće pokušavati procijeniti njezinu politiku
u vrijeme kad je toliko nužno djelovati.
Danas su ključna pitanja
kako spasiti čovječanstvo
i njegovu kulturnu baštinu?
Kako zaštititi Europu
od daljnje katastrofe?
Nezadovoljstvo rađa mržnju.
A mržnja vodi u nasilje,
revoluciju,
čak i rat.
Stoga vidimo kako neprilike i zlo
rađaju novu nepriliku i zlo.
Ako se želimo oduprijeti silama koje ugrožavaju
intelektualnu i individualnu slobodu,
moramo biti svjesni činjenice da je sama sloboda u opasnosti.
Moramo shvatiti koliko dugujemo toj slobodi
za koju su se naši preci gorko borili.”
„Bez te slobode,
ne bi bilo Shakespearea,
Goethea,
Newtona,
Faradaya,
Pasteura
ili Listera.”
Trebamo li samo kukati
što živimo u vremenu napetosti, opasnosti i oskudice?
Ne.
Tek suočene s prijetnjom i društvenim nemirima
nacije budu ponukanima na usvajanje progresivnih mjera.
Možemo se samo nadati da će ova kriza dovesti do boljeg svijeta.
Možemo se samo nadati
nadati da će ova kriza dovesti do boljeg svijeta.
NAKON GOVORA EINSTEIN JE OTPLOVIO ZA SJEDINJENE AMERIČKE DRŽAVE
NIKAD VIŠE NEĆE VIDJETI EUROPU
SAD IMA EINSTEINA! POSTAJE PROČELNIK ODSJEKA ZA FIZIKU
NA NOVOM „SUPER-SVEUČILIŠTU” NA POZIV DR. FLEXNERA.
Institut će biti smješten u Princetonu
i u jesen 1933. s radom će krenuti Matematički odjel
na čelu s profesorom Einsteinom.
Princeton mi je divan.
Čudesno mjesto.
Smatram da smo iznimno sretni
što krećemo s čovjekom poput profesora Einsteina,
koji je jedan od najboljih znanstvenika svih vremena.
U ovaj mali sveučilišni grad
kaotični glasovi sukoba jedva i prodiru.
Gotovo se sramim što živim na takvom mjestu
dok se ostali muče i pate.
Hitler nastavlja s naoružavanjem,
a istovremeno suzbija prava svih čije se ideje ne slažu s njegovima.
Židovi, katolici, liberali, protestanti
i žene, koje je režim sveo na srednjovjekovno ropstvo,
svi su zaprepašteni dok se nad njih nadvija oblak rata.
Kad su me pitali zašto sam prestao raditi u Njemačkoj,
rekao sam sljedeće:
Dokle god imam izbora,
živjet ću samo u zemlji
gdje vladaju politička sloboda, tolerancija i jednakost.
Mislim da je u Americi
najveća životna vrijednost ostvariva.
Razvoj pojedinca i njegove kreativne moći.
Kristalna noć.
1938. GODINA
Spaljeno je 200 sinagoga i 7500 trgovina.
Devedeset je Židova ubijeno, stotine ozlijeđeno,
a tisuće su ponižene i popljuvane.
OPREZ ŽIDOVI
Čak 26 000 židovskih muškaraca poslano je u koncentracijske logore.
Vidljivo razaranje odgovara nasilju
koje je počinjeno nad 250 000 preostalih njemačkih Židova.
I nikad posustajati, nikad klonuti, nikad očajavati...
Očajni i osiromašeni,
gurnuti su na rub egzistencije.
Njemačka je skrenula na mračan i zlokoban put
s kojega nema povratka.
1939. GODINA
Do znanstvenika Sveučilišta G. Washington stigla je zapanjujuća vijest.
Iz Njemačke je upravo stigla vijest
da se atom uranija pod neutronskim bombardiranjem
zapravo raspada na dva dijela.
Znanstvenike je ova dramatična vijest uvelike uznemirila.
Mala količina mase
može se pretvoriti u veliku količinu energije.
Vojni obavještajci strahuju da je Hitler već napravio prve korake
prema atomskoj bombi.
Oslobađanje energije u tolikim razmjerima je zabrinjavajuće.
Znanosti na sadašnjoj razini
to je gotovo nemoguće.
Svjestan neizbježne katastrofe
kad bi nacistička Njemačka prva uspjela osloboditi atomsku energiju,
dr. Einstein u pismu je predsjedniku
naglasio potrebu za hitnim odgovorom američke vlade.
Gospodine,
neki nedavni radovi koje su mi prenijeli
daju mi naslutiti da se element uranij
može pretvoriti u novi važan izvor energije.
Taj bi novi fenomen doveo i do konstrukcije bombi,
vrlo snažnih bombi novog tipa.
S obzirom na ovu situaciju,
možda bi bilo poželjno ubrzati eksperimentalni rad
koji se trenutačno provodi.
S poštovanjem, A. Einstein.
Organiziranoj sili može se suprotstaviti samo organizirana sila.
RUJAN 1939. GODINE
Nacističke trupe nenajavljeno su napale Poljsku kopnom i zrakom.
Hitlerov ratni stroj hara Europom i pokorava stare neprijatelje, Francusku.
Osujetit ćemo svaki Hitlerov pokušaj.
Oduprijet ćemo mu se kopnom i morem.
Neće imati mira, odmora ni pregovora.
G. Churchill možda je uvjeren da će Velika Britanija pobijediti.
Ni na trenutak ne sumnjam da će Njemačka biti pobjednik.
Padom Belgije, njezine zalihe nuklearnog materijala uranija
dolaze u ruke nacista.
Pearl Harbor,
naša pacifička ispostava na Havajima,
nemilosrdno je bombardiran kao japanska perfidna objava rata.
Bez obzira na to koliko će nam trebati,
pravedni američki narod
ostvarit će potpunu pobjedu.
1942. GODINA
SAVEZNICI ULAZE U UTRKU ZA ATOMSKOM BOMBOM
S TAJNIM PROJEKTOM „MANHATTAN”
E = mc2.
Osnovna formula koja otključava tajne atoma.
EINSTEIN JE ISKLJUČEN
KAO SIGURNOSTI RIZIK ZBOG SVOJEGA AKTIVIZMA
1943. GODINA
Važno je da budemo svjesni
masovnih ubojstava koja su Nijemci počinili
nad civilnim stanovništvom okupiranih zemalja.
Nijemci žele svugdje
istrijebiti one koji predstavljaju neovisni duh nacije.
U Norveškoj
savezničke snage zadaju snažan udarac nacističkom nuklearnom programu.
Niz napada na hidroelektranu
odsjekao im je izvor važnih kemijskih materijala.
1944. GODINA
Dan D. Više od 150 000 vojnika na više od 5000 brodova.
Najveća morska invazija u povijesti.
Tijek rata okreće se protiv Njemačke.
Savezničke snage dokopale su se tajnih nacističkih spisa
koji ukazuju na to da je njihov atomski program neuspješan.
1945. GODINA
Kako Saveznici prodiru dublje u europsko kopno,
otkriva se pravi užas Hitlerova plana.
Fotografski dokazi neviđenih zločina
koje su nacisti počinili u koncentracijskom logoru Buchenwald.
Ove su kosti bili muškarci, žene i djeca
poslani na istrebljenje.
Njemački zločini doista su najodvratniji
u povijesti takozvanih civiliziranih nacija.
U izvješću, logor Buchenwald nazvan je pogonom za istrebljenje.
Izabrali su Hitlera nakon što je objavio svoje sramotne namjere
tako da ga nitko nije mogao krivo razumjeti.
Sieg Heil!
Zbog masakra nad mojom židovskom braćom
više ne želim imati posla s Nijemcima.
Travanj 1945. godine.
Sovjetska vojska započinje konačni napad na Hitlerove snage,
okružuje Berlin i približava se Führerovom bunkeru.
Beznadno poražen, Hitler si oduzima život
jednim hicem u glavu.
Rat u Europi je dobiven,
ali snage predvođene SAD-om i dalje traže kraj rata s Japanom.
Pet, četiri, tri, dva, jedan.
Nakon godina znanstvenih napora,
projekt „Manhattan” isporučio je atomsku bombu.
Alamogordo u pustinji Novog Meksika.
Prvi atomski test.
To je bio zastrašujući uvod u masakr
koji čeka građane Hirošime.
Visina je otprilike 10 000 m.
6. KOLOVOZ 1945. 8.15
Kurs, 265 stupnjeva. Brzina, 250 čvorova.
Približavam se meti.
Naoblaka manja tri desetine na svim visinama.
Ciljano područje čisto.
Američki zrakoplov upravo je bacio bombu na Hirošimu.
Ono što je učinjeno najveće je postignuće
organizirane znanosti u povijesti.
1955. GODINA
Prva atomska bomba najavila je svitanje zabrinjavajućeg novog doba.
Jednim je potezom istrijebljeno 70 000 muškaraca, žena i djece
u japanskoj Hirošimi.
Otad je taj znameniti događaj sve češći predmet preispitivanja.
Je li bomba bila previsoka cijena za mir?
KRAJEM EINSTEINOVA ŽIVOTA JAPANSKI NOVINAR KATSU HARA
U PISMU JE TRAŽIO OD PROFESORA
DA SE SUOČI SA SVOJIM DOPRINOSOM ATOMSKOJ BOMBI
Dragi profesore.
Trenutno je japanski narod itekako svjestan
vlastite odgovornosti za prošli rat.
I iskreno se kaju za svoje zločine.
Nedavno, godinama nakon završetka rata,
Japanci su se po prvi put
suočili s devastirajućim učincima atomske bombe.
I sada vas pitamo, profesore Einstein,
zašto je znanost,
čiji je primarni cilj služiti dobrobiti i sreći čovječanstva,
bila ključan alat za nešto s tako užasnim posljedicama?
Ne smatram se ocem oslobađanja atomske energije.
Moja je uloga bila neizravna.
Iako ste igrali važnu ulogu
u proizvodnji atomske bombe?
Moj jedini doprinos bio je to što sam 1905. godine
uspostavio odnos između mase i energije.
Smatrao sam da je atomska energija moguća samo u teoriji.
Nisam predvidio da će atomska energija
biti oslobođena za moga života.
Učinio sam jednu veliku pogrešku u životu.
Kad sam potpisao ono pismo Rooseveltu.
Na taj me korak prisilila vjerojatnost
da Nijemci rade na istom problemu s dobrim izgledima za uspjeh.
Da sam znao da Nijemci neće uspjeti proizvesti atomsku bombu,
ne bih se uključio u otvaranje te Pandorine kutije.
Ne bih mrdnuo prstom.
Prije napada na Hirošimu,
vodeći fizičari molili su vojsku
da ne koristi bombu na bespomoćnim ženama i djecom.
Da smo drugim narodima pokazali probnu eksploziju u Novom Meksiku,
mogli smo je iskoristiti za stvaranje svjetskog poretka
i okončanje rata.
Fizičare uključene u stvaranje
najimpresivnijega i najopasnijega oružja ikad
muči jednak osjećaj odgovornosti,
da ne kažem krivnje.
Predali smo ovo oružje Amerikancima i Britancima
kao povjerenici čitavoga čovječanstva,
kao borci za mir i slobodu.
Ali zasad ne vidimo jamstvo mira
ili slobode koja je obećana narodima.
Ova situacija zahtijeva hrabre napore.
Za radikalnu promjenu našega stava
u cjelokupnom konceptu politike.
U suprotnom,
civilizacija će biti osuđena na propast.
Rat je dobiven.
Mir nije.
Objava predsjednika Trumana da je Rusija postigla atomsku eksploziju
šalje novinare u Flushing Meadow,
gdje se Rus Višinski obraća Ujedinjenim narodima.
G. Višinski, imate li komentar...
- Ispričavam se. - Ima li Rusija atomsku bombu?
Pucanje, eksplozija.
Ispuštanje smrtonosne radioaktivne kiše.
Za nekoliko sekundi centar New Yorka bio bi ruševina.
ANTIKOMUNISTIČKI STRAH U SAD-U BUKTI
Naša je zemlja u ratu.
Rat koji su nam objavili vođe međunarodnog komunizma.
Ovo je najveća kriza u američkoj povijesti.
Postoje znakovi da Kremlj već intenzivira uporabu još jednoga oružja.
Komunističke propagande.
Nalazimo se u neprekidnoj borbi za čovjekov um.
Ponavlja se njemačka katastrofa.
Ljudi se žeste bez otpora
i staju uz sile zla.
Koliko ćemo dugo trpjeti političare
gladne moći, koji pokušavaju steći političku korist na takav način?
Neobično je da se znanost, koja se nekoć činila bezopasnom,
pretvorila u noćnu moru od koje svi drhte.
U dugom sam životu naučio
da je sva naša znanost djetinjasta u usporedbi sa stvarnošću.
A ipak, to je najdragocjenije što imamo.
Znanost nije i nikad neće biti zatvorena knjiga.
Svaki važan napredak donosi nova pitanja.
Ali godine tjeskobnog traženja u mraku
i konačnog izlaska na svjetlo
mogu razumjeti samo oni koji su to iskusili.
Ne smijemo osuđivati čovjeka
što se njegovo ovladavanje silama prirode
iskorištava u destruktivne svrhe.
Umjesto toga, sudbina čovječanstva
u potpunosti ovisi o čovjekovu moralnom razvoju.
EINSTEIN JE NASTAVIO TEŽITI MIRU
I OTKRIVATI TAJNE STVARANJA
DO POSLJEDNJEGA DAHA
ALBERT EINSTEIN UMRO JE 18. TRAVNJA 1955. GODINE
Dragi budući naraštaji,
ako niste postali pravedniji
ili miroljubiviji i općenito racionalniji
nego što smo mi, ili smo bili,
onda neka vas vrag nosi.
Ja sam, ili sam bio,
vaš Albert Einstein.
Prijevod titlova: Filip Lažnjak